На яе ўроках як зачараваныя вучні слухалі пра першы баль Наташы Растовай, вандравалі з літаратурнымі героямі, перажывалі разам з імі, выхоўваліся на іх прыкладзе. Надзея Іванаўна ніколі не павышала голас, умела запаліць у выхаванцах агеньчык цікавасці да ведаў. Хвалявала настаўніцу і асабістае жыццё школьнікаў. У вёсцы ўсё на віду. Падтрымлівала добрым словам, каштоўнымі парадамі. І цяпер яна цікавіцца справамі сваіх былых вучняў.